de Bryomycete. 167 
matibus plantarum vascularium, tanquam conditionibus ad entophyto- 
rum evolutionem pernecessariis pronutiavit, de horum fungorum in 
plantis cellularibus evolutione minime valent, unde fere concluderes, 
partes illas non esse conditiones necessarias sed potius causas, quibus 
evolutio variatur. Quod si simul simplicissimam folii bryacei con- 
formationem reputas, e simplici strato cellularum compositi, vix de 
succo in ductibus intercellularibus stagnante, tanquam entophyti matre, 
erit cogitandum. — Ipsae scilicet cellulae deformatae indolem fungosam 
induunt, ens proprium propria vita instructum constituunt, e quo spo- 
ridia cellularum serierum elongatione pullulant. Quomodo id obtineat, 
accuratius erit investieandum, etiamsi ex analogia fortasse conclude- 
res, easdem aut similes leges hic obtinere ac in textus cellulosi normali 
incremento, quod cl. Mohl nuper eximie exposuit. 
Si Bryomycetis sporidiorum structuram et magnitudinem consi- 
deras, prae iis ex Entophytis plantarum vascularium evolutis excel- 
lentium, non possis non textus bryacei cellulis tribuere proprietatem, 
facilius organismi maioris vincula relinquendi et in propria individua 
increscendi. 
En observationis nostrae historiam! quae si Tibi, Vir illustrissime, 
placuerit, Academiae nostrae Actis eam inserere velis rogo. 
Scribebam Roterodami d. I. Iulii a. MDCCCXXXVIII. 
Adnotati o. 
Singularia illa corpuscula, 1n foliis muscorum frondosorum, ad 
genera Calymperes et Syrrhopodon pertinentium, evoluta et Bryologis 
notissima, ad Bryomycetis species referenda esse, iam nunc autopsia 
edoctus sum. Quamobrem, quod in praemissa epistola omittere coa- 
ctus essem, iam addam. 
Plura de illis corpusculis Bryologi disputarunt. Swartzius ac 
Schwaegrichenus ea organa masculina habuerunt (cf. Schrader 
